A második világháborút követő felfordulás idején egy amerikai egyetemista lány, Charlie St. Clair teherbe esik hajadonként, és közel jár ahhoz, hogy jómódú családja kitagadja őt. Ráadásul kétségbeesetten kapaszkodik a reménybe, hogy hőn szeretett unokatestvére, Rose, aki a háború alatt eltűnt Franciaország nácik megszállta részén, talán még él. Így amikor a szülei Európába küldik, Charlie Londonba szökik, eltökélve, hogy kideríti, mi történt az unokatestvérével. Ehhez Eve Gardinertől remél segítséget, aki egy iszákos, láncdohányos és rendkívül ellenszenves nő. Neki is van egy titka: egy női kémhálózat ügynöke volt, az Alice-hálózaté. Eve lelepleződött, és meg kellett tapasztalnia a háború legkegyetlenebb oldalát. Először nem akar Charlienak segíteni, ám a fiatal lány egy férfi nevét említi, akit Eve egykor szeretett, és aki gyanúja szerint elárulta a németeknek. Vajon él még a férfi, és más asszonyok végzete is az ő lelkén szárad? Eve elhatározza, hogy kideríti a férfiról az igazat, ezért segítséget ajánl Charlie-nak. Így ketten vágnak neki Franciaországnak: Eve, hogy kiegyenlítse a számlát, Charlie pedig, hogy végre békére leljen.

Ajánlók

„Ebből a sodró lendületű történetből nem

hiányoznak az elszánt női szereplők, sem a

gazemberek, sem a drámai helyzetek. Quinn

bonyolult szövedékű, megnyerő karaktereket

felvonultató műve a történelmi regények, a

kémregények és a női regények lebilincselő

keveréke, amely valóban méltán tart számot

mindenki érdeklődésére.”

Library Journal

„Quinn a műfaj egyik legjobb szerzőjeként

teszi le a névjegyét. A cselekmény izgalmas,

lélegzetelállító sebességű, az elbeszélés pedig

eleven, és részleteket éppen csak a szükséges

mértékben taglal. ”

BookPage

„Tökéletesen megírt, részletgazdag történet,

melynek rajongói várakozással telve kísérik

majd figyelemmel a szereplők jellemének

kibontakozását. A szerző mellbevágó erejű,

letehetetlen olvasmánnyal rukkolt elő.”

Romantic Times Book Reviews

„Az író a két szálon játszódó, kontinenseken

és évtizedeken átívelő regényében az emberi

érzelmek minden húrján játszik, valamint a

szálakat nagyhatású végkifejletben sodorja

össze.”

Amazon

„Hosszú idő óta ez a legjobb könyv, amely a

kezembe került; csak úgy olvastatja magát.

Kate Quinn ragyogóan ért a meseszövéshez,

és remekül megírt prózájában ábrázolja az

Alice-hálózat erős és bátor női karaktereit.

Imádtam minden szavát! Kötelező olvasmány

az első és a második világháborús regények

rajongói számára.”

Barnes&Noble